section_heading: Novi vijek
paragraph_text: Sredinom 18. stoljeća, u Soljanima, kao i u drugim mjestima završeno je stjerivanje kuća u red (tzv. ušoravanje). To znači da su kuće pravljene uz cestu u jedan ili dva reda. Zemljište koje je pripadalo zadrugama bila su u cjelovitim zaokruženim posjedima odmah izvan sela i nisu bila raštrkana po ataru. U središtu sela nalazile su se glavne institucije, crkva, krčme i časnički stanovi. Kuće su pravljene od drveta na podzidanim temeljima.<ref>Josip Kljajić, Ustroj Slavonske vojne granice u 18. stoljeću, Glasnik Arhiva Slavonije i Baranje br. 6, Osijek 2001.